text: Lasnamäe linnaosavanema asetäitja Jaanus Riibe rõhutas, et ilma ehitusloata rõdude-lodžade klaasimise puhul on tegemist seaduserikkumisega, täpsemalt omavolilise ehitamisega. «Korteriühistu on kohustatud elamu fassaadi renoveerimise käigus likvideerima omavoliliselt klaasitud rõdude-lodžade aknad,» kinnitas Riibe. Tõrksate korteriomanike taltsutamiseks tuleb tema sõnul pöörduda linnaosavalitsuse poole, kes saadab vajadusel materjalid linnaplaneerimise ameti ehituskontrolli osakonda. Ehituskontroll kutsub korteriomaniku välja, teeb ettekirjutuse omavolilise ehitise likvideerimiseks ning vajadusel määrab sunniraha.